שחקן ישראלי. יליד רוסיה. בוגר האקדמיה למוסיקה וקולנוע בסנט פטרבורג. שיחק למעלה משבעים תפקידים בתיאטרון קומיסרג'בסקי בסנט פטרבורג, בתיאטרון לדרמה הרוסית בריגה ובתיאטראות מובילים אחרים בבריה"מ. עלה לישראל בשנת 1990 ושיחק בתיאטרון החאן הירושלמי. ב–1994 הצטרף לתיאטרון גשר. שיחק בין השאר בהצגות: רוזנקרנץ וגילדרנשטרן מתים, האידיאוט, אדם בן כלב, בשפל, כפר, טרטיף, עיר – סיפורי אודיסה, שלוש אחיות, ים, הנהר, העבד, חלום ליל קיץ, מדיאה, מומיק, מר ברינק, נשואי פיגרו, שושה, גן הדובדבנים, שונאים. סיפור אהבה, רביזור, הבן הבכור, יונה ונער.